ኣብ መዛዘሚ ሚኒስተር ጥዕና ኣሚና ኑርሕሴን እንታይ ኢላ ተላብያ?
ብዘይካ’ዚ፡ ንህዝብን መሻርኽትን ዝተዋህበ ኣብ ኣጠቓቕማ መድሃኒት፡ ምውጋድ ጎዳእቲ ልምድታት፣ ክንክን ቅድምን ድሕሪን ሕርሲ፣ ተመሓላለፍትን ዘይተመሓላለፍትን ሕማማትን ከባብያዊ ጽሬትን ዘተኰረ ኣስተምህሮታት፡ ጽቡቕ ውጽኢት ከምእተረኽቦም፡ ምምዕባል ዓቕሚ ኣባላት’ውን ምስ መሻርኽቲ ብምትሕብባር ከምእተሰርሓሉ ኣብቲ ጸብጻብ ተጠቒሱ።
ዋና ዳይረክተር ክፍሊ ምምሕዳርን ፋይናንስን ዞባ ደቡባዊ ቀይሕ ባሕሪ ኣቶ ተስፋጼን ግርማይ፣ ጥዕና ዜጋታት ንምሕላው ዝካየድ ስራሓት ንኹሉ ኣካል ብማዕረ ዝብጽሖ ሓላፍነት ምዃኑ ብምሕባር፣ ኣመሓደርቲ ምምሕዳራት ከባቢ ኣፍልጦኦም ክብ ኢሉ ተሳታፍነቶም ከሐይሉ ዝሕግዞም ጎስጓስ ኪካየደሎም ኣዘኻኺሩ።
ኣብ መዛዘሚ’ቲ ኣኼባ፡ ሚኒስተር ጥዕና ኣሚና ኑርሕሴን ኣብ ዘስመዓቶ ቃል፣ ኣብቲ ዞባ ንዝርከባ ትካላት ጥዕና ጸሓያዊ ጸዓት ምውዳድ፣ ምስፋሕ መደበራት ጥዕና ራሓይታ፣ ኣላለን ጢዖን ከምኡ’ውን ምስራሕ መጸበዪ ነብሰ-ጾራት ኣብ ዋደ ኣብ’ዚ ዓመት’ዚ ካብ ዝትግበሩ መደባት ምዃኖም ብምሕባር፣ ኣፍልጦ ህዝቢ ኣብ ጥዕና እንተዘይበሪኹ ምውዳድ ትካላት ንበይኑ እኹል ስለዘይኮነ፣ ጎስጓሳዊ መደባት ክሕይል ተላብያ።
ኣፍልጦ ህዝቢ ኣብ ጥዕና እንተዘይበሪኹ ምውዳድ ትካላት ንበይኑ እኹል ስለዘይኮነ፣ ጎስጓሳዊ መደባት ክሕይል